ΣΕ ΠΡΟΗΓΟΥΜΕΝΑ ΕΠΕΙΣΟΔΙΑ
Την έφτιαξες. Φτιάχνεις πράγματα!
Η Διοίκηση Στόλου του ΝΑΚΔ προτείνει κοινή δύναμη κρούσης
να πάει στον Δακτύλιο.
Δεν θα δεσμεύσω δυνάμεις σ' αυτό το σχέδιο.
Ο αδερφός μου είναι λιμενεργάτης στη Δήμητρα.
Ελπίζω να είναι καλά.
Ήταν δική μου η απόφαση, δεν σου χρωστάω καμία εξήγηση.
Αν δεν προσπαθούμε να νικήσουμε, δεν ξέρω τι κάνω εδώ έξω.
Καμίνα!
-Χίλια συγγνώμη. -Συγγνώμη για τι;
Το μήνυμα είναι για τον προδότη,
τον δειλό τον Μάρκο Ινάρος.
Τουλάχιστον δεν τα πήραν οι Εσωτερικοί.
Με ποιου το μέρος είσαι;
Η Ντράμερ είναι εχθρός μας! Έχουμε πόλεμο.
Πού είσαι;
Είσαι εδώ;
Μ' ακούς;
Σε παρακαλώ, βοήθησέ τον!
Είναι ο αδερφός μου. Χτύπησε.
Πέθανε.
Αλλά μπορείς να τον φτιάξεις, όπως έφτιαξες το πουλί μαμά!
Σε παρακαλώ! Πού είσαι;
Χρειάζομαι τη βοήθειά σου!
Σε παρακαλώ, βοήθησέ με.
Πού είσαι;
Κάρα, πού είσαι;
-Κάρα! -Μωρό μου!
-Είσαι εδώ έξω;
-Κάρα! -Μωρό μου! Εδώ είμαστε!
Κάρα!
Μωρό μου!
Κάρα!
Μωρό μου!
Κοριτσάκι μου! Είσαι εδώ;
Κάρα!
Κάρα! Πού είσαι;
-Κάρα! -Μωρό μου, εδώ είμαστε!
Κάρα, πού είσαι;
-Κοριτσάκι μου; -Κάρα!
-Εδώ είμαστε!
-Είσαι εδώ έξω; -Μωρό μου!
Κάρα!
Κάρα, είσαι εδώ;
Ζαν;
Κάρα; Εσύ είσαι;
Νιώθω περίεργα.
Τι έγινε;
Να... χτύπησες.
Χτύπησες άσχημα, σκοτώθηκες.
Θυμάμαι ότι φοβόμουν.
Άκουγα να μιλάνε αλλά δεν έβλεπα κανέναν.
Τι σημαίνει να είσαι σε υπέκταση;
Όλα μου φαίνονται... διαφορετικά.
Δεν το έχω ξαναδεί αυτό.
Σε έφτιαξαν τα σκυλιά.
ΔΙΑΠΛΑΝΗΤΙΚΕΣ ΣΥΝΩΜΟΣΙΕΣ
Προώθηση επικοινωνίας Δακτυλίου ενεργή. Τα τηλεμετρικά δεδομένα είναι εντάξει.
Επικοινωνίες, θέλω ευρεία ζώνη.
Ευρεία ζώνη άνοιξε.
Προς σταθμό Μεντίνα, εδώ ΝΑΚΔ.
Οι φρουροί του Ελεύθερου Ναυτικού στον Δακτύλιο εξολοθρεύτηκαν.
Έχουμε στρέψει τα όπλα μας στον σταθμό Μεντίνα,
και αν δεν παραδοθείτε αμέσως και άνευ όρων,
θα ανοίξουμε πυρ. Ανταποκριθείτε.
Τορπίλες, ετοιμάστε τις θύρες, μόνο κεφαλές πλάσματος.
Μόνο κεφαλές πλάσματος, όχι πυρηνικά.
Μάλιστα, κυρία.
Εντοπίζουμε εξαπόλυση πλάσματος από την επιφάνεια του Σταθμού Δακτυλίου.
Από την επιφάνεια; Τι είναι;
Δεν ξέρουμε ακόμα. Το ψάχνουμε.
Επικείμενη σύγκρουση! Πολλά βλήματα!
Προς όλα τα σκάφη, ελιγμοί...
Δεν είχαμε τίποτα στο σκάφος που να μας κάνει.
Αλλά περισυλλέξαμε υλικά κύτους,
που έρχονται σ' εμάς τώρα.
Τα νέα πλαίσια θα είναι στη θέση τους μέχρι να φτάσουν εδώ.
Να αναθέσω τη δουλειά στον Φίλιπ;
Κάνε ό,τι θέλεις. Δεν με απασχολεί.
Τον λένε δικό μου πόλεμο.
Ο Ιαπετός είναι μόνο ένας σταθμός, και μάλιστα ασήμαντος.
Ένας αρκεί για να σπαρθούν αμφιβολίες.
Αυτό έκανε η Ντράμερ.
-Αν πάρουν Ζωνίτες με το μέρος τους... -Ναι, μπορεί να χάσουμε.
Γι' αυτό τώρα πρέπει να μας απασχολεί μόνο να πάμε στον Μεντίνα.
Με 1.300 συστήματα και χιλιάδες αποικίες υπό τον έλεγχό μας.
Όσο μέταλλο μπορούμε να εξορύξουμε, όσα ναυπηγεία μπορούμε να φτιάξουμε.
Όποιος θέλει πρόσβαση σε αυτά θα σου ζητάει την άδεια.
Η Ντράμερ έκανε επιδρομή σε αφύλαχτη αποθήκη.
Αν θέλει να παριστάνει ότι αυτό την κάνει ηρωίδα,
τι μας νοιάζει;
Ναι!
Εκπλήσσεσαι.
Τι;
Νόμιζες πως δεν θα έπιανε;
Αυτό πρέπει να το γιορτάσουμε.
Προς όλα τα σκάφη, ελιγμοί...
Το ρουκετοβόλο είναι αρειανό σχέδιο,
αλλά είναι από ένα μέταλλο που δεν έχουμε ξαναδεί.
Ο Μάρκο αντάλλαξε πρωτομόριο για αρειανά σκάφη και όπλα.
Ίσως ήταν μέρος της συμφωνίας.
Νόμιζα πως ο σταθμός είναι αδιαπέραστος.
Πώς σκατά του πρόσθεσαν τεράστια ρουκετοβόλα;
Τοποθέτησαν τα όπλα σε λωρίδες από τιτάνιο στην επιφάνεια.
Η κατασκευή στηρίζεται από μόνη της.
Και, αφού ο σταθμός έχει άπειρη αδράνεια,
είναι τέλεια βάση για όπλο.
Η ομάδα μας δέχτηκε πυρά από πέντε ρουκετοβόλα, αλλά θα υπάρχουν έξι.
Από αυτές τις θέσεις
ο Ινάρος μπορεί να ρίξει καταιγισμό πυρών μέσα στον Δακτύλιο.
Χριστέ μου.
Αν πάρει τον έλεγχο των όπλων,
οι φάρμες θα παρέχουν προμήθειες για τις δυνάμεις του επ' αόριστον.
Να στείλουμε σμήνος τορπιλών και να ανατινάξουμε τον Μεντίνα.
Την τελευταία φορά που ρίξαμε πυρηνικά κοντά στον Δακτύλιο,
κοντέψαμε να αφανίσουμε όλο το ηλιακό σύστημα.
Πρέπει να τους σταματήσουμε.
Βάσει της θέσης του Πέλλα όταν συνάντησε το Ροσινάντε,
έχουμε χρόνο να τους αναχαιτίσουμε.
Αλλά το περιθώριο στενεύει.
Να κινητοποιηθούμε αμέσως. Να φύγουμε απ' τη Δήμητρα...
Και να καταδικάσουμε κάθε ψυχή εκεί σε λιμοκτονία;
Το Ελεύθερο Ναυτικό αιχμαλωτίζει πολίτες μας σε όλη τη Ζώνη.
Δεν χρωστάμε τίποτα στη Δήμητρα.
Να φορτώσουμε όλα τα πολεμικά σκάφη, να τρέξουμε στον Δακτύλιο
και να πυροβολούμε μέχρι να ξεμείνουμε από πυρομαχικά.
Ο Στόλος του ΝΑΚΔ συμφωνεί.
Δεν έχουμε αρκετά σκάφη και είμαστε πολύ διάσπαρτοι.
Μπορούμε να κάνουμε τη δουλειά.
Πιστεύετε πραγματικά πως οι πιθανότητες είναι υπέρ μας;
Όχι, κυρία, αλλά...
Αν πρέπει να στείλουμε κι άλλο κόσμο να πεθάνει,
τουλάχιστον ας τους δώσουμε μια γαμημένη ευκαιρία να νικήσουν.
Θα έχετε σύντομα την απόφασή μου.
Τι;
Φαίνεσαι λίγο κουρασμένη.
Σταμάτα να με νταντεύεις.
Μάλιστα, κυρία.
Οι Αρειανοί προτρέπουν για πλήρη επίθεση στον Μεντίνα
από τη στιγμή που ήρθαμε στη Δήμητρα και τη βρήκαμε ρημαγμένη.
Ήθελαν να στείλουμε κοινή δύναμη κρούσης στον Δακτύλιο.
Αρνήθηκα να στείλω κι εγώ σκάφη.
Αν είχατε στείλει, πιστεύετε πως θα άλλαζε το αποτέλεσμα;
Θέλω να μάθω τι πιστεύεις εσύ.
Δεν είμαι σε θέση να το πω.
Έχω μαλακώσει;
Προσπαθούσα να είμαι καλή ενώ έπρεπε να ήμουν αδίστακτη;
Κρίνατε όπως καλύτερα μπορούσατε.
Και έχασα.
Δεν υπάρχει βραβείο καλύτερου θύματος.
Πολύ κακή στιγμή βρήκε η τορπίλη σας να μη σκάσει.
Δεν σας κατηγορώ. Κακοτυχία ήταν.
Η μάχη δεν έχει τελειώσει.
Δεν χρειάζομαι κοινοτοπίες. Τη γαμήσαμε, και φταίω εγώ γι' αυτό.
Καλά.
Μπορεί να έχετε μαλακώσει λίγο, που δεν είναι τρομερό σε μικρές δόσεις.
Αλλά δεν είναι ώρα για αυτολύπηση!
Είναι η ώρα να έχετε τα μάτια στον εχθρό και να περιμένετε να κάνει λάθος,
γιατί πιστεύω ακόμα πως είμαστε οι καλοί,
και προτιμώ λιγότερα ψυχογραφήματα και περισσότερη αντίσταση!
Πήγαινε να κάνεις κάτι άλλο.
Ο μηχανικός του ΝΗΕ είπε πως πήραν διαταγή
να ενισχύσουν το κύτος μας με επίστρωση πυριτικού άνθρακα.
-Τι είναι αυτό; -Κάποια νέα τρομερή θωράκιση.
Είπαν ότι αυτό έχει το ΝΗΕ 1.
Αν είναι πιο δύσκολο να τρυπηθεί, εγώ είμαι υπέρ.
Θυμήθηκα τον πατέρα μου.
Η επίστρωση είναι νέα μεταλλουργία. Αποτέλεσμα της έρευνας του πρωτομορίου.
Αυτά που έκανε ο πατέρας μου.
Προσπαθούσε να τα δικαιολογεί λέγοντας πως το πρωτομόριο είναι το κλειδί
της διασφάλισης της επιβίωσης του είδους μας.
Κάτι τέτοια φαίνονται να τον δικαιώνουν.
Τι διάολο κάνει ακόμα εκεί έξω ο Έιμος;
Δεν είναι έξω. Πήγε στον σταθμό.
-Γιατί; -Δεν είπε.
Ξέρεις πότε θα γυρίσει;
Δεν είπε.
Πρόσεχε πού πατάς.
Βάσει των δεδομένων, μου φαίνεται ξεκάθαρο
πως σημαντικός αριθμός των εξαφανίσεων σκαφών είναι παρόμοιες
με ό,τι απέγινε το Μπαρκίθ.
Τα δεδομένα διάβασης Δακτυλίου που μελετήσαμε,
και ήταν πολλά,
δείχνουν πως υπάρχει ένα όριο μάζας-ενέργειας
που προηγείται ή ίσως προκαλεί αυτά τα περιστατικά,
που μπορεί να έχουν ολέθριες συνέπειες
για τη χρήση των Δακτυλίων.
Έχω αποστείλει τις αναλύσεις μας.
Είχες δίκιο.
Όποτε κάποιος περνάει από Δακτύλιο,
δεν ξέρει ότι παίρνει τεράστιο ρίσκο.
Είπες πως κάθε φορά που περνάς,
νιώθεις τις οντότητες να θυμώνουν περισσότερο.
Λες να προσπαθούν να βγουν;
Δεν ξέρω. Μπορεί.
Το τεχνούργημα στον Ίλο αποδεικνύει ότι μπορούν να επηρεάσουν τον κόσμο μας.
Πρέπει να το δει η Αβασαράλα. Είναι πιο σημαντικό απ' τον πόλεμο.
-Είναι κάτι αστείο; -Όχι.
Κάτι καλό.
ΝΤΡΑΜΕΡ ΠΡΟΣ ΔΗΜΗΤΡΑ: "ΕΡΧΕΤΑΙ ΒΟΗΘΕΙΑ"
Οι προμήθειες είναι μόνο φαγητό και καύσιμα για τον σταθμό.
Σας τα δίνουμε.
Δεν έχει σημασία αυτό.
Πλήρωμα του ΝΗΕ θα επιβιβαστεί στα σκάφη σας και θα τα κατευθύνει...
Στρατιώτες σας στα σκάφη μου;
Και θα κάνει ενδελεχή έλεγχο ασφάλειας.
Αντάρτες του Ελεύθερου Ναυτικού ή Ζωνίτες με εντάλματα θα τεθούν υπό κράτηση.
Ώστε η πολιτική των Εσωτερικών είναι να λιμοκτονήσει ξανά η Ζώνη;
Αν δεν υπακούσετε, δεν θα σας αφήσουμε...
Κυβερνήτρια Ντράμερ.
-Γενική Γραμματέα. -Σας ευγνωμονούμε για τη βοήθεια.
Τα σκάφη σας μπορούν να δέσουν, θα αντιμετωπιστούν ως κυρίαρχες περιοχές.
Τα πληρώματα είναι ευπρόσδεκτα στον σταθμό,
εφόσον δεν υπάρξουν ταραχές.
Θα μείνουμε μόνο για το ξεφόρτωμα.
Δεν θα υπάρξουν ταραχές.
Χαίρομαι που σε γνωρίζω.
Ο Φρεντ Τζόνσον έλεγε καλά λόγια για σένα.
Και για σας το ίδιο.
Δεν συμφωνούσαμε σε όλα.
Τότε, η κίνησή σου λέει ακόμα περισσότερα για σένα
και για την αληθινή ΣΕΠ.
Ο Ινάρος είναι εχθρός και των δυο μας.
Ένας αιώνας καταπίεσης έκανε τον Μάρκο Ινάρος αναπόφευκτο.
Αν δεν ήταν αυτός, θα ήταν κάποιος άλλος.
Ενδιαφέρουσα οπτική.
Θα 'θελα ν' ακούσω περισσότερα. Από κοντά, ίσως;
Ευχαρίστως προσφέρω τη φιλοξενία του σκάφους μου.
Οι Ζωνίτες εδώ πεινάνε και έχω φαγητό.
Γι' αυτούς ήρθα, όχι για σας.
ΕΛΕΥΘΕΡΟ ΝΑΥΤΙΚΟ ΚΑΘ' ΟΔΟΝ ΠΡΟΣ ΤΟΝ ΔΑΚΤΥΛΙΟ
Οι Σκονίτες αιφνιδιάστηκαν εντελώς.
Και υπό τα ισοπεδωτικά πυρά των νέων ρουκετοβόλων μας,
εξολοθρεύτηκε και το τελευταίο από τα σκάφη τους.
Για να γιορτάσουμε τη νίκη μας,
ο κυβερνήτης διέταξε όλο το σπάνιο μπράντι των Γήινων
που απελευθερώσαμε από τη Δήμητρα
να διατεθεί στο πλήρωμα στο τέλος της επόμενης βάρδιας.
Μάρκο!
Γεια, είμαι ο Πασκάλ.
Θα βγάλουμε τη δουλειά στον μισό χρόνο.
-Να τελειώσουμε γρήγορα, να πιούμε. -Πού είναι ο Ταντέο;
Στο μπαλαούρο. Τον αντικαθιστώ. Έλα, πάμε.
-Τι κάνεις εσύ εδώ; -Τι έκανες;
Σκεφτόμουν συνέχεια τον αδερφό μου.
Δεν τον είχαν αναφέρει στις ειδήσεις,
που ήταν καλό, αλλά ανησυχούσα.
Έτσι, έστησα πομπό και του έστειλα μήνυμα.
Έσπασες τη σιγή ασυρμάτου.
Μια γρήγορη εκπομπή ήταν.
Μπορεί να πρόδιδες τη θέση μας.
Είσαι τυχερός που δεν σε πέταξαν έξω.
Δεν σκεφτόμουν εμένα! Πήγαινα να τρελαθώ.
Ήθελα...
να μάθω αν ήταν καλά ο Μας.
Εκείνος ήταν πάντα δίπλα μου...
Κάνε έτσι.
Πόνεσες;
Από το ένα μέχρι το δέκα;
Τέσσερα.
Με τα ψέματα δεν γίνεται δουλειά.
-Οχτώ. -Αυτό;
Έκανα αναδιάπλαση σπονδυλικής στήλης.
Αυτός πονάει πιο πολύ απ' όσο πόνεσα εγώ.
Το ζελέ ήταν πολύ αδύναμο.
Ίσως ήταν κακή παρτίδα ή ίσως είναι δικό του γενετικό θέμα.
Αν μας δώσουν λίγο οι Εσωτερικοί φίλοι σου;
-Δεν θα ικετέψω. -Δεν είναι κακό να ρωτήσουμε.
Πλέον δεν έχει σημασία. Αυτό το άκρο δεν θα γίνει καλό.
Πρέπει να αφαιρεθεί το συντομότερο.
Θα σου φτιάξουμε το καλύτερο προσθετικό.
Θα χρειαστεί κάτι για τον πόνο.
Καλύτερα όχι.
Η αναδιάπλαση θα φτιάξει κι άλλες νευρικές ίνες και ο πόνος θα επιδεινωθεί.
-Πότε θα μπορώ να δουλέψω; -Το χέρι θα βγει γρήγορα.
Μετά θα εκριζωθεί ο βλαβερός ιστός,
θα εξοντωθούν οι επεμβατικές νευρικές ίνες και θα ενσωματωθεί το πρόσθετο μέλος.
Σε κανονικές συνθήκες, παίρνει βδομάδες.
Αυτές δεν είναι κανονικές συνθήκες.
Οι κωλο-Εσωτερικοί περιορίζουν τα πάντα, ακόμα και τα χειρουργεία.
ΕΙΣΕΡΧΟΜΕΝΗ ΚΛΗΣΗ
Αλλά για την οικογένεια της Ντράμερ...
Εδώ είναι η κλινική μου στο κέντρο, έξω από την Πράσινη Ζώνη.
Ελάτε και θα γίνει.
Καμίνα.
Δεν το πιστεύω πόσος καιρός πάει από τότε που μιλήσαμε κανονικά,
και τώρα μπορούμε να μιλήσουμε από κοντά.
Είμαι εδώ, με το Ρόσι, στη Δήμητρα.
Θα έχεις δουλειά με την αρωγή.
Είναι απίστευτο αυτό που έκανες.
Έχω να σου πω τόσα πολλά.
Πες μου όποτε έχεις λίγο χρόνο και θα έρθω να σε βρω.
Τα λέμε σύντομα.
ΤΕΛΟΣ ΜΗΝΥΜΑΤΟΣ
Έχουμε πληροφορίες από έναν Ζωνίτη στον Γανυμήδη.
Όχι κατάσκοπο.
Έναν απλό άνθρωπο, βοτανολόγο.
Ρίσκαρε τη ζωή και την οικογένειά του για να μας στείλει βιοτεχνολογία
μόνο επειδή πίστευε ότι θα βοηθούσε να αποκατασταθούν οι καλλιέργειες της Γης.
Και;
Οι αρχικές αναφορές δείχνουν ότι μπορεί να έχει δίκιο.
Ένας καλός άνθρωπος, μερικές φορές αυτό μόνο αρκεί.
Κυρία, ήρθε.
Μισό λεπτό.
Έχει καλή ανταπόκριση το ρεπορτάζ με την Τυχερή Γήινη.
Και απειλούν να σκοτώσουν τον Ογουέιν.
Διεγερτικό είναι.
Δεν είναι ώρα να κρατάω δυνάμεις για την επιστροφή.
Να περάσει.
-Μόνικα. -Χόλντεν.
Έμαθα ότι είχες ενδιαφέροντα ταξίδια, ως συνήθως.
Να κανονίσουμε συνέντευξη.
Ποτέ, μα ποτέ, ξανά.
Ευχαριστώ που με είδατε τόσο σύντομα, ξέρω ότι είστε πολυάσχολη.
Σπάνια χαραμίζεις τον χρόνο μου. Είσαι απ' τους ελάχιστους.
Τι σε απασχολεί;
Η διέλευση από τους Δακτυλίους δεν είναι τόσο ασφαλής.
Όταν η κυκλοφορία ξεπερνάει ένα όριο μάζας-ενέργειας,
ένα σκάφος εξαφανίζεται κατά το πέρασμα,
χάνεται ξαφνικά, χωρίς ίχνος.
Έχει σχέση με το τεχνούργημα στον Ίλο. Έχει συμβεί πολλές φορές.
Πρέπει να αυξήσω τη δόση μου.
-Τι; -Άσ' το.
Τι μπορούμε να κάνουμε;
Λέω να το πούμε στον Ινάρος.
-Τζέιμς, είσαι πραγματικά μοναδικός. -Ακούστε με.
Αν πείσουμε τον Μάρκο ότι ο κίνδυνος είναι υπαρκτός,
-μπορεί να... -Τι; Να αφήσει τα όπλα και να πει
"Καλά λέτε, ας το λύσουμε μαζί, σαν μια μεγάλη, χαρούμενη οικογένεια";
Πρέπει να είσαι ο πιο αφελής άνθρωπος που έχω γνωρίσει.
Κάθε φορά που κάποιος χρησιμοποιεί έναν Δακτύλιο, κινδυνεύουμε όλοι,
και οι αποικίες και οι εμπορικές γραμμές,
και αυτό το πρόβλημα δεν θα φύγει από μόνο του.
Να σου δείξω το πρόβλημα που έχουμε αυτή τη στιγμή.
-Αυτά μοιάζουν με ρουκετοβόλα. -Ναι, είναι.
Πολύ μεγάλα.
Κατέστρεψαν έξι Αρειανά πολεμικά σκάφη μέσα σε δευτερόλεπτα.
Δεν έχουμε την πολυτέλεια ν' ανησυχούμε για το μέλλον
μέχρι να τελειώσουμε τον πόλεμο.
Την Καμίνα Ντράμερ, πόσο καλά την ξέρεις;
Τι τη θέλετε την Ντράμερ;
Χρειάζομαι σύμμαχο,
από τη Ζώνη, με σκάφη και όπλα,
που να έχει τον σεβασμό του λαού της, για να πολεμήσει τον Ινάρος μαζί μας.
Γι' αυτό με δεχτήκατε αμέσως.
Χρειαζόμαστε τη δύναμη της Ντράμερ.
Τόσο άσχημα είναι;
Έχουμε χάσει πιο πολλά σκάφη απ' όσα αντέχουμε.
Πριν από λίγο καιρό η Ντράμερ ήταν φυγάς, με ένα σκάφος.
Ήρθε στη Δήμητρα με οχτώ σκάφη, φορτωμένα πυραύλους και όπλα.
Οι Ζωνίτες την εμπιστεύονται.
Κάποιοι θα συσπειρωθούν γύρω της ή θα φύγουν απ' το Ελεύθερο Ναυτικό.
Αυτό μπορεί να κάνει τη διαφορά.
Η Ντράμερ δεν έχει συμπάθεια στον Μάρκο αλλά ούτε φιλία για τη Γη.
Δεν θα σας εμπιστευτεί.
Στη Γη κάποτε κρέμασα έναν Ζωνίτη από γάντζους
για να τον πνίξω,
ώστε να μου πει πράγματα που δεν θα μου έλεγε αλλιώς.
Το έκανα επειδή μπορούσα.
Η Ζώνη με βλέπει έτσι επειδή έτσι ήμουν.
Τώρα πια δεν είμαι έτσι.
Βάλ' το στον λογαριασμό μου.
Κάποιον τον βάρεσε η άδεια στη στεριά.
Δώσ' μου λίγο απ' αυτό.
Έχεις κραγιόν και γρατζουνιές στον λαιμό σου.
Ναι.
Γκλίτερ είναι αυτό;
Ναι.
Μόνο ποτό και πήδημα, δηλαδή.
Μέχρι να τελειώσει το ένα ή το άλλο.
Εσύ;
Προσπαθώ να ξεχάσω πόσο μισώ την πολιτική.
Η μαντάμ προσπαθεί να κερδίσει την παρτίδα με πολύ κακό χαρτί.
Λες να χάσουμε;
Δεν γίνεται να χάσουμε. Όχι ουσιαστικά.
Αλλά νομίζω πως ούτε να νικήσουμε γίνεται.
Τα εγγόνια μας θα σκοτώνονται
γι' αυτές τις μαλακίες σε 100 χρόνια.
Ίσως είναι καιρός να γυρίσεις στο σκάφος.
Δεν ξέρω αν θα γυρίσω.
Σοβαρολογείς;
Δεν ξέρω τι σκατά κάνω εδώ έξω πια.
-Πολεμάμε. -Αυτό κάνουμε;
Γιατί στον πόλεμο προσπαθείς να σκοτώσεις τον άλλον αν βρεις ευκαιρία.
Έτυχε στραβή με τον Ινάρος. Συμβαίνουν αυτά.
Συνέβη επειδή ο Χόλντεν αφόπλισε την κεφαλή.
Είδε τον γιο της Ναόμι στο Πέλλα.
Συνήθως καταλαβαίνω τι θέλει να κάνει, αλλά αυτό...
Μερικές φορές είναι λες και προσπαθεί να σκοτωθούμε.
Απ' την άλλη, κάνα δυο φορές έσωσε την ανθρώπινη φυλή.
Εξισορροπούνται, υποθέτω.
Δεν πράττει κλιμακωτά.
Ο πόλεμος είναι λάθος μέρος για καλούς ανθρώπους.
Καλούς και κακούς, το ίδιο μέρος είναι για όλους.
Γραμμή πυρών, πετυχαίνεις το σκάφος.
Κάθεσαι σε κάθισμα μάχης και δεν ξέρεις αν θα ζήσεις να σηκωθείς.
Τι διαφορά έχει αν είσαι καλός ή κακός τότε;
Μέσα στον χαμό, δεν έχει ιδιαίτερη.
Αλλά, ας πούμε, εγώ έχω πολεμήσει για τον πλανήτη μου.
Έχω πολεμήσει για λεφτά.
Κάποτε θα έλεγα πως πολεμούσα για την τιμή.
Στο τέλος, σημασία έχει μόνο να πολεμάς για όποιον σε καλύπτει.
Δεν έχει σημασία αν είναι άγιος ή κάθαρμα.
Είναι άνθρωπός σου.
Προσέχουν τα νώτα σου κι εσύ τα δικά τους,
αλλιώς δεν έχεις τίποτα.
Ναι.
Καλά λες.
Θα γυρίσεις στο σκάφος;
Ναι.
Αλλά πρώτα στο μπουρδέλο.
Θες να έρθεις;
Μαζί σου;
Ή μαζί σου;
Ό,τι να 'ναι.
Λοιπόν...
αυτό ήταν το εύκολο;
Οι γιατροί ξέρουν από ψέματα.
Συγγνώμη.
Δεν υπάρχει λόγος να ζητάς συγγνώμη.
Η μάχη δεν έχει τελειώσει.
Και δεν μπορώ να σε βοηθήσω.
Θα μείνω εγώ μαζί του.
Να ερχόμαστε εκ περιτροπής.
Όχι.
Καμίνα...
Εγώ θα μείνω εδώ, με τον Τσόσεπ, στη Δήμητρα.
Εσύ μπορείς να φύγεις.
Οι Εσωτερικοί ελέγχουν τον σταθμό.
Θα ζήσω κάτω από τον ζυγό των Εσωτερικών
και θα βοηθήσω τον Τσόσεπ να το κάνει κι αυτός.
Γιατί ξέρω ότι εσύ δεν μπορείς να εγκαταλείψεις τη μάχη με τον Μάρκο.
Και δεν μπορούμε πια να σε βοηθήσουμε σ' αυτή τη μάχη.
Δεν πειράζει.
Μπορείς να φύγεις.
Δεν σας αγάπησα επειδή είστε μαχητές.
Σας αγάπησα επειδή είστε χτίστες.
Ήθελα να χτίσουμε κάτι μαζί.
Ευχαριστούμε, αφεντικό.
Λοιπόν, η ετυμηγορία;
Εκείνοι έχουν μέγεθος, εμείς πλήθος.
Πλέον είναι αδύνατον να μας αντιμετωπίσουν παντού ταυτόχρονα.
Εμείς θα υπαγορεύσουμε την κατανομή των δυνάμεών τους.
-Όλα είναι όπως πρέπει. -Καλό ακούγεται.
Είναι καλό.
Είχες σχέση με τον πατέρα σου;
Δεν τον γνώρισα.
Βελτίωσες τον ρόλο, δηλαδή.
Όχι τόσο όσο ήλπιζα.
Κάτσε.
Θέλω να δεις κάτι.
Η Καμίνα Ντράμερ σ' το έκανε αυτό.
Ζήσε ντροπιασμένος και πέθανε κενός.
Τουλάχιστον δεν πήραν οι Εσωτερικοί τις προμήθειες.
-Με ποιου το μέρος είσαι; -Εννοούσα...
Η Ντράμερ είναι εχθρός μας!
Όπως και οι Εσωτερικοί και όποιος στέκεται απέναντί μας.
Έχουμε πόλεμο.
Δεν θα τελειώσει μέχρι να πεθάνουμε ή να νικήσουμε.
Αλλιώς αυτά για τα οποία παλέψαμε,
το αίμα που χύσαμε,
τα αδέρφια που χάσαμε,
όλα θα είναι για το τίποτα! Δεν υπάρχει γυρισμός πια!
Είναι ωραίο που έχει τέτοια φωτιά μέσα του.
Αναρωτιέμαι από πού το πήρε.
ΕΞΩΤΕΡΙΚΗ ΣΥΝΔΕΣΗ ΠΛΗΡΗΣ ΠΡΟΣΒΑΣΗ ΣΕ ΕΠΙΚΟΙΝΩΝΙΕΣ
Θα 'πρεπε να γιορτάζεις με τους άλλους,
όχι να χάνεις τον χρόνο σου μαζί μου.
Έχω ακόμη προνομιακή πρόσβαση στα συστήματα του σκάφους.
Εισχώρησα σε δοκιμαστικό επικοινωνίας με το δίκτυο της Δήμητρας,
μήπως έβρισκα κάτι για τον αδερφό σου.
Ο Μας ήταν στις αποβάθρες όταν εξερράγησαν οι δεξαμενές.
Πέθανε.
Εγώ φταίω.
-Οι Εσωτερικοί φταίνε. -Όχι!
-Αυτοί κατέλαβαν τον σταθμό... -Όχι! Εγώ τον σκότωσα.
Εγώ ήμουν στην ομάδα που τοποθέτησε τις βόμβες για την έκρηξη στις αποβάθρες.
Είπαν ότι δεν θα πάθαινε κακό κανένας Ζωνίτης.
Νόμιζα ότι θα σκοτώναμε μόνο Εσωτερικούς.
Η είσοδος στην Πράσινη Ζώνη χρειάζεται έγκυρη άδεια.
Γίνεται επαλήθευση ταυτότητας και έλεγχος σε όλους τους Ζωνίτες.
Αν αντισταθείτε, θα συλληφθείτε.
Επόμενος.
Ανοιχτά χέρια και πόδια.
Εσύ.
-Σ' εμένα μιλάς; -Ναι.
-Είσαι η Ντράμερ. -Και τι μ' αυτό;
Μπορείς να περάσεις, είσαι εγκεκριμένη.
Δεν χρειάζεται. Θα περιμένω τη σειρά μου.
Μη χάνεις τον χρόνο σου μ' αυτό. Έχεις πιο σημαντικά πράγματα να κάνεις.
Ντράμερ. Πώς είναι να είσαι το σκυλάκι των Εσωτερικών;
Μπες στη σειρά.
Καμίνα.
Ναγκάτα.
Συγγνώμη που ήρθα απροειδοποίητα.
Το ξέρω πως έχεις πολλή δουλειά με την αρωγή.
Με κρατά απασχολημένη.
Ζητώ συγγνώμη.
Δεν χρειάζεται.
Χαίρομαι που σε βλέπω.
Επίσης.
Παρακαλώ.
Έχεις ωραίο σκάφος.
Το κράτησα όπως το είχε ο Άσφορντ.
Όσο μπορούσα.
Με όσα έχει περάσει.
Σου ταιριάζει.
Θέλω να δω την οικογένειά σου. Αν έχεις χρόνο.
Δεν είναι εδώ.
Δεν είναι εδώ;
Θες να πεις...
Η Οξάνα και ο Μπέρτολντ έφυγαν αφού στράφηκα κατά του Μάρκο.
Ο Σερτζ εκτελέστηκε ως αντίποινα.
Ο Τσόσεπ και η Μίτσιο θα μείνουν στη Δήμητρα
για να μην πληρώνουν τις δικές μου επιλογές.
Κατηγορείς εμένα για όλα αυτά;
Έκανα ό,τι έκανα.
Το φταίξιμο είναι δικό μου.
Όλοι έχουμε χάσει πάρα πολλά.
Κάποιοι περισσότερα από άλλους.
Ο δικός σου πόνος είναι μεγαλύτερος, δηλαδή;
Δεν εννοούσα αυτό.
Το ξέρεις πως είναι το τελευταίο που θα ήθελα ποτέ.
Δεν σου το είπα επειδή ήταν ανώφελο.
Λυπάμαι.
-Απ' τα βάθη της καρδιάς μου. -Μη. Σε παρακαλώ, μη.
Δεν ήρθες εδώ να ζητήσεις συγγνώμη.
Γιατί ήρθες, τότε;
Ήθελα να σε δω.
Ξέρεις ότι η σιωπή μου σήμαινε ότι δεν ήθελα να με δεις.
Οπότε, γιατί ήρθες;
Ο Χόλντεν μου ζήτησε να σου μιλήσω εκ μέρους της Αβασαράλα.
Θέλει εσύ και οι δικοί σου να πολεμήσετε στο πλευρό της
ενάντια στον Μάρκο.
Καλύτερα να φύγεις.
Καμίνα, σε παρακαλώ...
Φύγετε απ' το κατάστρωμα!
Έρχεσαι σ' εμένα για τα θελήματα των Εσωτερικών;
Δεν είναι έτσι και το ξέρεις.
-Πώς το κάνεις; -Ποιο πράγμα;
Δουλεύεις μαζί τους. Ζεις μαζί τους.
Παίρνεις το μέρος τους ενάντια στους δικούς σου;
Το δικό μου μέρος παίρνω.
Απεχθάνομαι τον Μάρκο και ό,τι έχει κάνει.
Τα ίδια είναι και η Αβασαράλα και οι Εσωτερικοί!
Αυτό ίσχυε κάποτε, αλλά τώρα είναι αλλιώς.
Και τι θα κερδίσω εγώ;
Μπορώ να περιμένω να γίνει αρκετά μεγάλη η επικήρυξη
ώστε να με σκοτώσει κάποιος
ή να βάλω κολάρο στον λαιμό μου και να δώσω το λουρί στους Εσωτερικούς.
Αυτό το σύμπαν δεν έχει θέση για μένα.
Μακάρι να υπήρχε άλλος τρόπος.
Προσπάθησα να βρω έναν, αλλά δεν υπάρχει.
Τότε, να δημιουργήσουμε έναν.
Πες μου πώς.
Πες μου και θα σε βοηθήσουμε.
Δεν ξέρω πώς.
Τότε, το μόνο που μπορούμε να κάνουμε είναι να στηρίζουμε όσους αγαπάμε.
Τι άλλο υπάρχει;
Άντε γαμήσου.
Αυτάρεσκο κωλόπαιδο.
Άντε γαμήσου.
Ομάδα προπόρευσης επιβεβαιώνει. Όλοι στις θέσεις. Ο δρόμος ελεύθερος.
Ελήφθη. Ο Αρχάγγελος είναι στην αποβάθρα.
Ήρθα, λοιπόν.
Δεν πίστευα πως θα έφευγες απ' το σκάφος σου.
Εσύ θα ερχόσουν σ' εμένα;
Η φρουρά σου δεν φαίνεται να χαίρεται ιδιαίτερα.
Δεν εκτιμούν την αξία του συμβολισμού όσο εγώ.
-Μόνο συμβολισμός είναι αυτό; -Ελπίζω πως όχι.
Ελπίζω να είναι τρόπος να προχωρήσουμε.
Το σύστημα είναι γεμάτο τάφους Ζωνιτών που εμπιστεύτηκαν τους Εσωτερικούς.
Και τώρα ο πλανήτης μου είναι γεμάτος πτώματα ανθρώπων
που πλήρωσαν γι' αυτό.
Γιατί ήρθες εδώ; Μίλα ξεκάθαρα.
Ο Μάρκο θα σκοτώσει πολλούς ακόμα Ζωνίτες μέχρι να τελειώσει αυτό.
-Το ξέρεις. -Ήρθες να μας σώσεις, λοιπόν;
Ήρθα επειδή μπορείς να με βοηθήσεις να κερδίσω τον πόλεμο.
Όσο πιο σύντομα, τόσο λιγότεροι οι νεκροί.
Και των δύο λαών μας.
Όταν πέσει η τελευταία βολή, όταν ο Μάρκο είναι νεκρός,
θα μας θυμάσαι;
Θα θυμάσαι τους Ζωνίτες που μάτωσαν για τη νίκη σου;
Μπορώ μόνο να υποσχεθώ πως θα το θυμάμαι.
Έχω δώσει στον λαό σου πολλούς λόγους να με μισεί,
αλλά κανέναν να με θεωρεί ψεύτρα.
Ζωνίτες να μάχονται μαζί με Εσωτερικούς ενάντια σε Ζωνίτες.
-Δεν περίμενα να το δω ποτέ αυτό. -Ούτε εγώ.
Ο λαός μου δεν δέχεται εντολές από σένα.
Δεν περιμένω κάτι τέτοιο.
Υποτιτλισμός: Σύλβια Τσάτσαρη
Επιμέλεια Ντέση Βερβενιώτου